FIT - TRIBUNAL GĦAL TALBIET ŻGĦAR Ġudikatur: Dr Phyllis Mizzi Casha LL.M. (Ħ' Attard.), LL.D. Seduta ta' nhar it-Tnejn 10 ta' Diċembru, 2018. Ra l-Avviż tat-Talba ppreżentat fit-23 ta' Awissu 2018 li permezz tiegħu s- soċjeta' attriċi talbet li dan it-Tribunal jikkundanna lill-konvenut iħallasħa s-somma ta' disa' mija, wieħed u sittin Ewro, wieħed u għoxrin ċenteżmu (€961.21ċ) prezz ta' servizzi elettroniċi ta' komunikazzjoni prestati lilu mis-soċjeta' attriċi fuq il-kont numru 40518543, wara li l-istess konvenut baqa' ma ħallasx minkejja li kien debitament interpellat biex jagħmel dan. Is-soċjeta' attriċi talbet ukoll li l-konvenut jiġi kundannat iħallas l-ispejjeż u d-drittijiet, u l-imgħax mid-data tal-preżentata tal-Avviż tat-Talba. Ra d-dokumenti ppreżentati mis-soċjeta' attriċi mal-Avviż tat-Talba, senjatament (i) prospett tal-ħlasijiet mitluba fuq il-kont mertu ta' din il-kawża (Dok. kopja tal-kuntratt li s-soċjeta' attriċi kellħa mal-konvenut (Dok. 3); (iii) kopja ta' ittra uffiċjali eżekuttiva preżentata fis-27 t'Ottubru 2016 (Dok. 4); u (iv) estratt mir-Reġistru Elettorali li juri l-indirizz reġistrat tal-konvenut (Dok. Ra r-Risposta tal-konvenut li permezz tagħha eċċepixxa li l-ammont mitlub ħuwa dovut bi prezz ta' telefonati li saru minn ċertu John Sciberras, mill-uffiċju li kien jappartjeni lill-konvenut, ad insaputa tal-konvenut, li għalħekk m'għandux ibati l-ispejjeż, apparti li l-konvenut qatt ma rċieva ittri uffiċjali jew bonarji billi l-fond ilu mhux fil- pussess tiegħu. Sema' x-xiehda ta' Paul Micallef Bremec, in rappreżentanza tas-soċjeta' attriċi, li kkonferma li l-ammont mitlub għadu dovut mill-konvenut lis-soċjeta' attriċi. Ra li l-konvenut naqas li jressaq provi in sostenn tal-eċċezzjonijiet imressqa minnu, minkejja li ngħata opportunita' sħiħa jagħmel dan. Qies li l-konvenut ma jikkontestax li daħal f'rabta kuntrattwali mas-soċjeta' attriċi għas-servizzi deskritti fil-kuntratt eżibit minnha, u lanqas li effettivament dawk is- servizzi ġew provduti, għalkemm jikkontesta li kien ħu li gawda minn dawk is-servizzi. Jidhirlu li t-talba tas-soċjeta' attriċi tirriżulta suffiċjentement pruvata, fuq bilanċ ta' probabiltajiet, u fin-nuqqas ta' prova kuntrarja mill-konvenut. Għaldaqstant, it-Tribunal jaqta' u jiddeċiedi din l-azzjoni billi filwaqt li jiċħad l- eċċezzjoni tal-konvenut, jilqa' t-talba attriċi, u konsegwentement jikkundanna lill- konvenut iħallas lis-soċjeta' attriċi s-somma ta' disa' mija, wieħed u sittin Ewro, wieħed u għoxrin ċenteżmu (€961.21ċ), bl-imgħax legali u bl-ispejjeż kif mitluba fl-Avviż tat-